CELEX: 32015R0612
Language: sk
Date: 2015-04-20 00:00:00
Title: Nariadenie Rady (EÚ) 2015/612 z 20. apríla 2015, ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe

21.4.2015   
            
            
               SK
            
            
               Úradný vestník Európskej únie
            
            
               L 102/1
            
         NARIADENIE RADY (EÚ) 2015/612
   z 20. apríla 2015,
   ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               V nariadení Rady (ES) č. 314/2004 (1) sú stanovené opatrenia Únie vykonávajúce rozhodnutie Rady 2011/101/SZBP (2) vrátane zmrazenia finančných prostriedkov a hospodárskych zdrojov niektorých fyzických alebo právnických osôb, subjektov a orgánov.
            
         
               (2)
            
            
               V prílohe IV k nariadeniu (ES) č. 314/2004 sa uvádzajú osoby a subjekty, ktoré majú prospech z pozastavenia zmrazenia finančných prostriedkov a hospodárskych zdrojov podľa uvedeného nariadenia.
            
         
               (3)
            
            
               Rada 19. februára 2015 prijala rozhodnutie (SZBP) 2015/277 (3), ktorým sa odstraňujú mená piatich zosnulých osôb z príloh I a II k rozhodnutiu 2011/101/SZBP.
            
         
               (4)
            
            
               Uvedené opatrenie patrí do rozsahu pôsobnosti Zmluvy o fungovaní Európskej únie a na jeho vykonanie je teda potrebné regulačné opatrenie na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch.
            
         
               (5)
            
            
               Dňa 19. februára 2015 boli vykonávacím nariadením Komisie (EÚ) 2015/275 (4) odstránené mená piatich zosnulých osôb z prílohy III k nariadeniu (ES) č. 314/2004.
            
         
               (6)
            
            
               Príloha IV k nariadeniu (ES) č. 314/2004 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 314/2004 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 20. apríla 2015
      
         
            Za Radu
         
         
            predsedníčka
         
         F. MOGHERINI
      
   
   
      (1)  Nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (Ú. v. EÚ L 55, 24.2.2004, s. 1).
   
      (2)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).
   
      (3)  Rozhodnutie Rady (SZBP) 2015/277 z 19. februára 2015, ktorým sa mení rozhodnutie 2011/101/SZBP o reštriktívnych opatreniach voči Zimbabwe (Ú. v. EÚ L 47, 20.2.2015, s. 20).
   
      (4)  Vykonávacie nariadenie Komisie (EÚ) 2015/275 z 19. februára 2015, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe (Ú. v. EÚ L 47, 20.2.2015, s. 15).
   
      PRÍLOHA
      V prílohe IV k nariadeniu (ES) č. 314/2004 sa z oddielu „I. Osoby“ vypúšťajú mená týchto fyzických osôb:
      I.   Osoby
      
                   
               
               
                  Meno (a prípadné ďalšie mená)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa